Nilijaribu kwa uwezo wangu wote. Sijui hili tatizo lilivyotokea.
Sote tulikuwa na hofu kuwa huenda vurugu ikatokea
kati ya mwana mfalme Paratap na mfalme.
Lakini hatimaye inaonekana hili tatizo limetokea.
Tufanye nini mama? Mimi sijui.
Babake bwana harusi aliapa kuwa
alipewa ahadi kuwa angezawadiwa ngome.
Mfalme anasema hajui chochote kuhusu hili suala.
Huenda pande zote ziko sahihi, baba.
Sisemi kuwa babake mwana mfalme Vajendra alidanganya.
Lakini ni ukweli kuwa mfalme hakutoa ahadi yeye mwenyewe.
Jodha, lakini ahadi ilitolewa kwa niaba ya mfalme.
Sharifuddin ni shemeji ya mfalme.
Hii harusi ilipangwa na mfalme.
Hilo ndilo mimi pia nasema!
Mfalme alikuwa na tumaini kuu kuwa Sukanya atafunga ndoa.
Ndiyo sababu yeye mwenyewe alifanya mazungumzo na familia ya Dhavalgarh.
Alihudhuria harusi kwa furaha pamoja na familia yake nzima.
Pia alitoa zawadi zenye thamani isiyokadirika.
Kiasi kwamba hata ndovu wake
alipopewa dawa za kulevya ili amvamie mfalme, alisalia mtulivu.
Kwa sababu alitaka harusi ya Sukanya kutendeka kwa amani.
Mbona wakwe wasielewe?
Wanawezaje kudhani kwamba ngome inayomilikiwa
na mfalme ni mali ya Amer?
Sijui anayesema ukweli na anayedanganya.
Anayetenda haki na asiyetenda haki.
Lakini ni mtanziko mbaya sana.
Kwa upande mmoja, kuna familia ya mkaza mwanangu mkubwa,
na kwa upande mwingine kuna familia ya mkaza mwanangu mwingine.
Sijui cha kufanya!
Nifanye nini? Suluhisho ni lipi?
Tunafaa kutafuta suluhu, Bharmal.
Suluhu ni lipi?
Babake bwana harusi amesisitiza
kuwa asipopata ngome harusi itabatilishwa.
Familia za kifalme zitatuchukulia kama familia yenye hila,
iwapo harusi ya Sukenya itabatilishwa.
Litakuwa janga kubwa.
Unatarajia nini kutoka kwa mfalme, nyanya?
Mbona mfalme awajibikie hali ya kutoelewana
kati ya Sharifuddin na wakwe za Sukenya?
Kitu anachopenda sana, alicho na haki yake...
mbona akitoe kwa wakwe
ili kutimiza matakwa yao?
Je, huu ndio utamaduni wetu?
Familia ya mume inajali sana wanachopata
kama zawadi kuliko mkaza mwana.
Ni kama hii sio harusi, bali biashara.
Baba, waeleze kuwa wakitaka ngome,
wapigane vita ili kuipata.
Jodha, sio hivyo.
Sharifuddin ni shemeji wa mfalme.
Babake bibi harusi alimwamini.
Kaka, mfalme wa Amer anawezaje kutoa zawadi
kwa wakwe... zawadi wasiokuwa na haki kupata?
Jodha, kwa sasa sio suala la haki.
Sasa hivi, ni kuhusu ahadi.
Ni kuhusu heshima na mahitaji ya familia ya Rajput.
Wanahisi kuwa wamehadaiwa.
Ningesema kuwa mfalme amehadaiwa.
Aidha, mfalme ni mwaminifu
katika maneno yake kama vile familia ya Rajput.
Akisema kuwa hajatoa ahadi, basi hajatoa.
Namuunga mfalme mkono kwenye hili suala.
Sio suala kuhusu nani anayemuunga mkono nani.
Haitaokoa ndoa ya binti yangu.
Hii sio ishara nzuri.
Lazima isitishwe.
Fanya jambo tafadhali. Lolote tu.
Sitaki kushuhudia uchungu wa mwanangu tena baada ya mkasa wa Sujanpur.
Yule ambaye ataumia sana ni Sukanya.
Yatakuwa madharau kwa binti ya familia ya Rajput.
Siwezi kukubali hili.
Sisi jamii ya Rajput tunaweza kutoa maisha yetu mhanga
kwa heshima ya wanawake wetu.
Huwa hatuchezi mchezo wa biashara kuwatumia.
Hii sio ndoa, bali biashara.
Hili linaenda kinyume na mila za jamii ya Rajput.
Siwezi kukusaidia kwenye hili suala.
Nakuheshimu mwana mfalme, Pratap.
Unalosema ni sahihi.
Lakini vile vile ni ukweli kuwa tulipewa ahadi
kuwa tungepewa ngome.
Ngome! Ngome!
Iwapo unataka ngome, basi pigana vita kama jamaa halisi wa Rajput.
Wapokonye.
Mbona mnafanya biashara kama wanabiashara.
Mwana mfalme Vajendra, nasema hili kwa sababu wewe ni rafiki wangu.
Hili sio sahihi.
Uko sahihi kabisa, mwana mfalme Pratap.
Nimekuchukulia kama rafiki siku zote.
Nimetii ushauri wako siku zote, lakini kwenye hili suala...
Nyamaza, mwana mfalme Vajendra.
Ungali mdogo. Huna uzoefu.
Mwana mfalme Partab, familia yangu inasisitiza kuhusu heshima.
Kwa sasa, hili ni suala la heshima kwangu.
Wamekataa kutimiza ahadi waliyonipa.
Unafaa utuunge mkono kwenye hili suala.
Kuwaunga mkono? Kwenye hili suala?
Siwezi.
Mnadhalilisha heshima ya jamii ya Rajput.
Jamaa wa familia ya Rajput hutoa ahadi ya urafiki.
Lakini waoga huomba ahadi ya usalama.
Wale ambao wanaomba kulindwa hawawezi kujilinda wenyewe.
Ulizaliwa kwenye familia ya kifalme.
Unajua kupigana. Lazima upigane vita.
Mahari ni mchango tu. Unafaa ukubaliwe kwa unyenyekevu.
Haufai kudaiwa kwa ukaidi.
Anayemiliki shamba hulitawala.
Na ni yule tu anayemiliki ngome anayeweza kupigana vita ili kuilimiki.
Ukitaka kupigana vita ili kupata hiyo ngome, basi nitakuunga mkono.
Lakini sitaki kushirikishwa kwa biashara ya wanabiashara.
Kumbukeni jambo moja siku zote.
Mfuatano wa thamani sana kwenye harusi ni ule
unaorudi na bibi harusi.
Lakini ule unaorudi bila bibi harusi ni kama
mfalme anayerudi baada ya kushindwa kwenye vita.
Tafadhali hakikisha kuwa huna sifa kama hiyo.
Jalal, kunywa hii sharubati. Huenda ikakutuliza.
Hii ni sharubati inayoweza kuondoa hasira yangu?
Kama ningetaka, ningemvamia Dhavalgrh haraka sana.
Lakini sikufanya hivyo.
Niliahidi Vajendra na babake kuwapa ulinzi wangu.
Nimetoa ahadi ya kuwalinda.
Nilipanga uhusiano wake na msichana mzuri kama Sukanya.
Niliwatunukia fursa ya kuwa jamaa zangu.
Lakini bado wamejaribu kunibeza.
Eti kwa sababu ya ngome moja tu?
Samahani Jalal, lakini siku chache zilizopita uliniambia kuwa
unataka kutawala nyoyo zao.
Jalal, lakini huwezi kutawala nyoyo za watu wabinafsi.
Unaweza tu kutumia nguvu dhidi yao.
Ulikuwa dhaifu sana, lakini bado uliweza kuja hapa
kuhudhuria harusi ya Sukenya.
Nilinyamaza japo ulishambuliwa mara mbili.
Kwa sababu yalikuwa matakwa yako kuwa nihudhurie.
Lakini samahani Jalal. Sasa sitanyamaza.
Jalal, sidhani kuwa tunafaa kuendelea kuketi hapa zaidi.
Lazima tuondoke twende Agra kesho.
Labda uko sahihi.
Huwa siachi jambo lolote kabla likamilike.
Lakini hili ni suala tofauti sana.
Nilikuja hapa kudumisha heshima ya ufalme wa Mughal.
Lakini nilikosewa heshima hapa.
Shangazi tafadhali, tangaza ujumbe kwa kila mtu
kuwa naondoka kwenda Agra kesho asubuhi.
Hatimaye, nina bahati ya kuweza kumtoa Amer.
Unaenda wapi, Pratap?
Samahani sana.
Hili lilitendeka wakati wa ndoa ya binti ya jamii ya Rajput.
Kinachofanyika sasa hivi, haitakuwa ndoa bali biashara.
Maridhiano.
Siwezi kuhusika.
Sio hivyo Pratab. Acha tafadhali.
Bila shaka nitapata suluhu.
Hapana, mfalme Bharmal.
Kama ni suala la taadhima,
lingesuluhishwa kwa nguvu za sime.
Lakini samahani kwa kusema kuwa familia ya bwana harusi
haijainua sime.
Lakini wanaongea kuhusu ahadi waliyopewa.
Na sipendi hili kabisa.
Hapana Pratab, kila kitu kitasuluhishwa.
Usiende.
Hata hivyo, sijakuaga rasmi.
Ikiwa nitasubiri kuagwa,
basi waoga wengi watakufa Bharmal.
Lakini, hapana.
Nimekuahidi kuwa nimekuja hapa kwa heshima ya uhusiano wetu.
Sipo hapa kwa vita.
Tafadhali niruhusu niende.
Kaka tafadhali jaribu kuelewa tatizo na wasiwasi wangu.
Ninaamini kabisa kuwa husemi uwongo.
Lakini labda kulikuwa na hali ya kutoelewana.
Hili sio suala la kutoelewana, Bharmal.
Jamaa wa familia ya Rajput huwa hawadanganyi.
Ni nani anayeweza kudhalilishwa mbele ya kila mtu?
Kwa sasa, ni suala la hadhi na heshima yangu, kaka.
Sukanya asipofunga ndoa, basi...
Mfalme, nakubaliana na hilo....
Mimi ndiye mfalme wa Dhavalgarh.
Nitafanya huu uamuzi, Bharmal.
Ngome isipotolewa, huu uhusiano unaisha.
Sawa. Lakini nipe muda kidogo tafadhali
ili nijadili na mfalme na nimshawishi.
Je, unaweza kunipa ahadi kuwa...
nitapata ngome ya Ratanpur nikikupa muda?
Kaka, siwezi kukuahidi hilo.
Kwa sababu Ratanpur inatawaliwa na yeye.
Sio yangu.
Ninachokuomba ni wakati ili nisuluhishe hili tatizo.
Umekuwa mzee. Unaweza kuelewa tatizo langu.
Sikiliza, singesalia hapa
hata kidogo baada ya hayo madharau.
Lakini wewe ni jamaa wa familia ya Rajput
lazima nikuheshimu.
Niko radhi kukupa wakati.
Lakini fahamu kuwa huna muda mwingi.
Ahsante sana.
Moti, umemuona Sukanya?
Hayuko chumbani mwake. Ulikuwa wapi?
Sukanya yuko na mama.
Nimekuletea huu ujumbe.
Aliyeniletea ni nani?
Jodha, nilipokuwa nikija hapa, mjakazi wa mumewe Devika alinipa.
Kilichoandikwa ni nini?
Nafaa kwenda.
Nini? Wapi?
Sikiliza Jodha, tayari tuna hofu sana wakati huu.
Unawezaje kutoka wakati kama huu?
Aliyekutumia huu ujumbe ni nani?
Sitakuruhusu uende.
Moti, naelewa matamanio yako kuwa Amer
isikumbwe na matatizo yoyote kwa sababu yangu.
Lakini niamini kuwa chochote ninachofanya kitakuwa kwa manufaa ya Amer.
Lazima niende kwa ajili ya Sukanya.
Nifanyie jambo moja. Niletee nguo zako.
Nataka kuzivaa.
Nguo zangu? Kwa nini?
Hapana, huwezi kuvalia nguo zangu.
Moti, usibishane na mimi. Fanya ninavyosema.
Ondoka mara moja.
Naomba radhi kwa kuchelewa kuja.
Ilibidi nije hapa kisiri.
Niambie. Mbona ulitaka kukutana na mimi?
Nadhani ni wewe tu unayeweza kunielewa.
Nimeongea na mwana mfalme Pratap.
Hili suala linalohusiana na ngome sio sahihi.
Hii ni kama biashara na wala sio mahari.
Lililotokea leo halikuwa sahihi.
Basi mbona usizungumze na babako?
Unaweza kunielewa, malkia Jodha.
Nilifunzwa tabia fulani ambazo haziniruhusu
mimi kubishana na wazazi wangu.
Lakini nataka kumuoa Sukanya.
Babangu yuko thabiti kuhusiana na hili suala
na habadilishi msimamo wake.
Kwake yeye, ni suala linalohusu heshima.
Sharifuddin mwenyewe alikuja kwetu na hilo pendekezo.
Yeye mwenyewe aliahidi kuwa hiyo
ngome ingetolewa kwetu kama mahari.
Babangu akikubali hii ndoa bila hiyo ngome
basi ataonekana kuwa mwongo mbele ya kila mtu.
Jodha, unafahamu ilivyo muhimu
kutii ahadi kwenye jamii za Rajput.
Naona ni kama watu wa Mughal wanatuchezea mchezo fulani.
Suala hili linahusu familia yenu sana kuliko yetu.
Najua unachukulia matendo ya babangu kama tamaa.
Lakini hakuna ngome iliyo na thamani zaidi ya hadhi ya mwanamke.
Vile vile, najua endapo hatutapewa hiyo ngome,
hataniruhusu nimuoe Sukanya.
Niambie mtazamo wako mwenyewe.
Je, unachukulia ngome kuwa muhimu kuliko Sukanya?
Ingekuwa hivyo,
singekuita hapa tuzungumze.
Nataka kumuoa Sukanya.
Napinga kinachotendeka, kwa kusingizia mahari.
Sitaki hii ngome.
Umesema ulichotaka kusema.
Sasa basi ondoka hapa.
Naomba nikwambie kuwa nimefurahi kusikia mtazamo wako.
Jodha. Jodha.
Nini kilitendeka? Mbona unaonekana mwenye wasiwasi?
Hakuna haja ya kufurahia sana.
Kila kitu kitarejeshwa.
Babake mume ameapa kuwa
alipewa ahadi ya kupewa ngome.
Mfalme anasema hajui chochote kuhusu hili suala.
Sharifuddin mwenyewe alikuja kwetu.
Na kusema hii
ngome itatolewa kwetu kama zawadi ya ndoa.
Nini ilifanyika? Mlijadili nini?
Sawa. Unaweza kuniambia baadaye. Lakini harakisha kwa sasa.
Tutasema nini mtu akikuona ukiwa umevaa nguo zangu?
Moti, muda wa kubadili nguo zangu haujafika.
Sielewi.
Elewa hayo tu kwa sasa, najua aliyepanga hii njama.
Lakini lazima niende kwa Sharifuddin kwanza ili kudhibitisha shaka zangu.
Hapana Jodha, sio salama.
Lazima nikabiliane na hii changamoto.
Nina siku moja tu ya kufanya hili.
Nisipopata suluhu leo,
labda harusi itafutiliwa mbali kesho.
Baada ya kudhibitisha hofu yangu,
itakuwa rahisi kwangu kwenda kwa mfalme kumweleza.
Wewe subiri hapa.
Pokea salamu, mtukufu.
Karibu, Maham Anga.
Samahani, malkia.
Lakini nimesikia umekataa kutoka Amer kwenda Agra.
Bila shaka. Hilo ni sahihi.
Samahani, lakini unakataa kuondoka licha ya kuwa
umeona jinsi familia ya Dhavalgarh
ilifanya mbele ya mfalme.
Baada ya kilichotokea, ni muhimu sana kuketi hapa.
Kuna kutoelewana kwingi kuhusu ngome ya Ratanpur.
Kutoelewana kunatokea upande wa babake Vajendra.
Naweza kusema bila woga kuwa Sharifuddin
kamwe hawezi kutoa ahadi kama hiyo kwa mtu
bila idhini ya mfalme.
Sio wakati wa kujadili
wasioelewana na aliye na kosa.
La muhimu ni suluhu ya hili tatizo kupatikana haraka sana.
Na linaweza kupatikana tu kwa kujadili
hili suala.
Kurudi Agra sio suluhu.
Yuko sahihi. Kwa sasa, maisha ya msichana huyo yamo hatarini.
Dada, nahisi vibaya kutokana na kilichomfanyikia Sukanya.
Hata mimi namwonea huruma sana.
Lakini nahisi kuwa sasa hivi, kila mtu afikirie zaidi,
kumhusu mfalme zaidi ya Sukanya.
Ikiwa tutajali maslahi ya Jalal,
lazima tufikirie kuwahusu wengine pia.
Lazima pia tufikirie kuhusu siku za usoni za Sukanya.
Ndoa yake ilipangwa na Jalal.
Jalala pia analaumiwa kwa kutoelewana huku.
Huu urafiki ukivunjika,
heshima ya Jalal ndiyo itakayofifia zaidi.
Sielewi unachosema, malkia.
Unachosema ni kuwa mfalme atoe ngome?
Kuitoa au kutoitoa sio muhimu.
Lakini lazima madhumuni yetu ya kuwa hapa yatatekelezwa.
Je, kutakuwa na tofauti nikitumai iwe hivyo au la? Hapana.
Mimi ni mtumwa wa mfalme.
Ni amri iliyotolewa naye kuwa...
kesho tunaondoka Amer kwenda Agra.
Ni amri yake kuwa sote tujitayarishe kuondoka kesho asubuhi.
Malkia, sidhani yeyote anaweza kughairi amri ya mfalme.
Kwaheri, tuonane asubuhi.
Sitakuwa nanyi.
Hadi suluhisho la hili tatizo lipatikane.
Sitaondoka Amer, Gulbadan.
Lazima nizungumze na Jalal sasa hivi.
Hakuna hali ya kutoelewana, mama.
Lakini lilikuwa kosa langu kuwa sikufahamu kuwa
familia ya kifalme ya Dhavalgarh ingekuwa na ubinafsi hivyo.
Unajua hiyo ngome ilivyo na thamani
na ilivyo muhimu kwangu.
Siwezi kuipatiana kwa hali yoyote ile, mama.
Hakuna ngome inayoweza kuwa muhimu kuliko uhusiano, Jalal.
Wanajeshi wakiamua wanaweza kuitwaa hiyo ngome.
Lakini uhusiano ukivunjika,
ni hasara ya kibinafsi kwa mtu anayehusika.
Harusi ikibatilishwa, Sukenya atasalia na aibu.
Hata mimi namjali Sukenya, mama.
Nitamtafutia mwana mfalme mzuri kwenye jamii ya Rajput.
Lakini siwezi kukubali ulafi na shinikizo la mtu.
Mama, ufalme hauendeshwi kwa mahusiano.
Huendeshwa kwa maamuzi ya kisiasa.
Hili pia linaweza kuonekana kama kushindwa kwako katika siasa.
Ningeheshimu matakwa yake,
ningekuwa nimeshindwa mama.
Lakini lazima suluhu la matatizo haya lipatikane, sivyo?
Sio na sisi, lakini na watu waliosababisha hili tatizo, mama.
Jalal, siamini kuwa yeyote wa ukoo wa Rajput anaweza kula kiapo cha uongo
kwa miungu wao.
Mama, naapa kuwa sijatoa ahadi kama hiyo.
Basi mambo mawili yako wazi.
Mfalme wa Dhavalgarh anadanganya,
au ni Sharifuddin anayedanganya.
Mama, ni wazi kuwa wanasema uongo.
Sharifuddin hatafaidika kwa chochote kwa kusema uongo.
Kila mtu anafahamu fika kuwa ubadilishanaji wowote hauwezi kutendeka
bila mhuri wa kifalme.
Mama, nimeamua kuwa
nitaondoka kwenda Agra kesho.
Nyote mnafaa kuwa tayari.
Simama, mjakazi.
Nimesema usimame hapo, mjakazi.
Wewe ni nani? Unaenda wapi?
Hujui kuwa ni sehemu ya wageni kulala?
Umesikia nilichosema?
Nitazame uniambie wewe ni nani.
Jodha!
Tatizo ni gani, kipenzi?
Mbona umevaa hii nguo ya mjakazi?
Je, sababu inaweza kuwa gani?
Najaribu kila hali ili ndoa ya Sukanya isibatilishwe.
Natafuta ushahidi dhidi ya mtu
aliyesababisha hali ya kutoelewana kuhusu ngome.
Ndiyo sababu nimeficha utambulisho wangu.
Madhumuni yako ni mazuri, Jodha.
Lakini hii si kazi yako.
Bharmal na Bhagwanda wanaweza kushughulikia hili suala.
Hapana, bibi. Baba hawezi kufanya chochote ili kumpata mhusika.
Mbona Bharmal hawezi kufanya chochote?
Kwa sababu mhusika anatoka katika familia ya wakwe zangu.
Kwa sasa ninachoweza kukwambia ni kuwa yeye ni
jamaa wa karibu sana wa mfalme.
Siwezi kukwambia lolote zaidi ya hilo.
Jodha, unalosema...
Ni kweli.
Naenda kwenye chumba cha wageni ili nithibitishe huu ukweli.
Bibi, tafadhali usinizuie. Nina muda mdogo sana.
Kabla ndoa ya Sukanya ifutiliwe mbali,
lazima nimlete mhusika kwa mfalme.
Bibi, wewe mwenyewe ulinifunza kuwa
malkia wana majukumu mengi sana.
Leo, nina majukumu maradufu.
Kama mke na kama dada.
Sijui ulichoamua kufanya.
Lakini nia yako ni sahihi.
Sitakuzuia kipenzi.
Lakini naomba nikuonye. Kuwa mwangalifu.
Mungu Amba akusaidie.
Enda kipenzi na utimize wajibu wako.
Mungu Amba, muweke Jodha wangu salama.
Tunaweza kuanza sherehe?
Ungependa kunywa nini?
Nipe chochote, Adham.
Wewe mjakazi, njoo hapa.
Tupe glasi mbili za pombe.
Vipi? Mbona unaona haya hivyo?
Mbona uvae utaji ukiwa nami? Mimi ni mgeni wako.
Njoo karibu nami. Keti nami.
Hapana, Adham.
Lazima utambue hali na wakati uliopo.
Sio hapa.
Mjakazi, unaweza kwenda.
Adham, leo nahisi kuwa nimelewa bila kunywa pombe.
Bila shaka tutafaulu.
Lazima nikushukuru. Ulichukua hatua nzuri sana.
Umemweka kila mtu taabani.
Jalal hangeweza kufikiri kuwa shemeji yake
jenerali, anaweza kumdanganya.
Jalal hatakosa kutuamini.
Ilihali Jodha atamuamini Vajendra.
Sasa, vita halisi kati ya Jalal na Jodha vitaanza.
Sijui kile ambacho nitatamani. Kuigiza kwako au ujasiri?
Umekataa kabisa kuwa ulimpa
mfalme Dhavalgarh ahadi kama hiyo.
Huo ndio ulikuwa mpango wangu.
Kwanza kabisa, nilifanya ndoa ikapangwa kwa kusema uongo.
Kisha nikafanya ikatupiliwa mbali kwa kukataa hilo.
Ndege wawili kwa jiwe moja.
Kila mtu atafikiria kuwa yule mwingine ndiye mkosefu
na tunaweza kusherehekea ushindi wetu wa kwanza.
Unafanya nini hapa hadi sasa, mjakazi?
Hujui ni saa ngapi?
Huu ni wakati wa wageni kulala. Ondoka.
Pokeeni salamu.
Natumai hamjataabishwa, sivyo?
La hasha.
Mipangilio ni mizuri sana.
Ahsante.
Umewasili katika wakati mwafaka. Vinginevyo, ninge...
Ulifaulu, Jodha?
Ndiyo, bibi.
Mwenye hatia ni nani?
Nitakwambia baadaye.
Sasa hivi ni muhimu nikutane na mfalme.
Harusi ya Sukanya isisimamishwe kwa hali yoyote ile.
Lakini naweza kukuhakikishia
kuwa mwana mfalme Javendra ni mume mzuri sana.
Yeye na babake wamenaswa kwenye huu mtego.
Je, inamaanisha generali Sharifuddin anasema uongo?
Ndiyo, bibi.
Usimwambie yeyote sasa hivi.
Sio hata baba wala kaka.
Kwa sababu katika hali kama hii,
tunaweza kujipata taabani tukimshutumu yeyote.
Lazima hii hali ishughulikiwe kwa uangalifu sana.
Natumai unaelewa, bibi.
Harusi ya Sukanya itafanyika.
Hata kama kuna kutoelewana kati yangu na mfalme.
Pokea salamu zangu mfalme. Ningependa kuongea na wewe.
Jodha, jamaa zako waliwadharau
shangazi, shemeji na kakangu.
Ndiyo sababu sitaki kuongea na yeyote.
Hujui ukweli.
Utaniambia ukweli?
Sawa, endelea na kisa chako.
Hiki si kisa cha kubuniwa.
Kile ambacho Achal Singh na Vajendra wanasema ni ukweli.
Waliahidiwa ngome.
Kweli? Endelea.
Jenerali Sharifuddin alipendekeza
ngome ya Ratanpur mwenyewe.
Kwa sababu anafahamu unaipenda hiyo ngome sana.
Wewe ni stadi sana. Wewe ni stadi katika kuanza ubishi.
Achal Singh aliwaita jamaa zangu waongo,
na wewe unarudia hilo jambo tena.
Nimesema hili na nasema kwa mara nyingine.
Siwezi kustahimili hata neno moja zaidi dhidi ya jamaa zangu.
Unafaa usikize kwa sababu wewe ni mfalme.
Huwezi kuepuka ukweli.
Na ukweli ni kwamba kwenye hivi vita vya ubinafsi,
ni dadangu Sukanya ambaye anaumia.
Sitaki ndoa ifutiliwe mbali.
Ikitendeka hivyo, basi mhalifu huenda akakuwa
watu unaoita familia yako.
Usijaribu kunitia mori tafadhali, Jodha.
Mbona Sharifuddin aseme uongo?
Kwa sababu hataki ndoa hii kufanyika.
Sio uamuzi wake, bali wangu, kuwa Sukanya
afunge ndoa, Jodha.
Na kama mke wangu, unapaswa kuniunga mkono na wala sio kuwaunga mkono.
Unapaswa uwe na imani na jamaa zangu,
wala sio watu tusiokuwa na uhusiano nao.
Nauunga mkono ukweli.
Ni ukweli gani unazungumzia, Jodha?
Achal Singh anasema uongo.
Nazungumzia ukweli ambao nimesikia
ukisemwa na Jenerali Sharifuddin.
Una ushahidi...
ili kwamba nisichukulie kuwa habari zilizobuniwa?
Sawa. Huamini nilichosema, sivyo?
Lakini lazima umwamini dadako Bakshi Bano?
Muite umuulize.
Mpe dadangu ujumbe kuwa nataka kumuona.
Lazima usikize ombi langu.
Baada ya kumsikiza Bakshi Bano, lazima utafute suluhu
ili ndoa ya dadangu isivunjike.
Na ikidhibitishwa kuwa unadanganya?
Basi nitakubali uamuzi wowote ambao utachukua.
Sawa.
Kaka, mbona umeniita wakati huu?
Natumai kila kitu kiko sawa.
Anasema kuwa shemeji yangu na mumeo
Sharifuddin walifanya njama ya kuzuia harusi ya Sukanya.
Kama una habari zozote kuhusu hili suala... Ni kweli?
Kwa sababu hii ndoa haitafanyika,
zawadi zote zitarejeshwa.
Angefanya hilo kwa nini?
Alikuwa anatayarisha zawadi za Sukenya tukiwa na yeye.
Wifi, lazima ulielewa vibaya.
Sharifuddin sio mtu wa aina hiyo.
Ni mtu mwaminifu.
Bakshi Bano, wewe...
Yametosha.
Enda sasa.
Una ushahidi zaidi, Jodha?
Ungali unasema kuwa hii ni njama ya Sharifuddin?
Enda sasa, Jodha.
Nitaamua hatua ya kuchukua katika hili suala.
Dada, ni wewe?
Uamuzi wetu ulikuwa mbaya.
Mwana mfalme Vajendra hana kosa katika hili suala.
Hana kosa. Walipewa mwelekeo usiofaa kimakusudi.
Dada, sielewi.
Wahalifu...
wanatoka katika familia ya mume wangu.
Nimepata kujua sasa hivi tu.
Sasa hivi?
Sielewi dada.
Mbona unaonekana mwenye hasira sana?
Mbona nisiwe na hasira?
Mfalme anawatetea
na hataki kunisikiza hata kidogo.
Badala ya kuniamini, yeye...
Tafadhali dada, acha. Niambie...
umezozana na shemeji kwa sababu yangu?
Bila shaka tumezozana. Kwa nini tusizozane?
Kuna vizuizi kwenye ndoa yako kwa sababu ya hao watu.
Siwezi kunyamaza. Wewe ni dadangu mdogo.
Na wewe ni dadangu mkubwa.
Dada, kamwe siwezi kutamani uzozane na shemeji kwa sababu yangu.
Dada, bado sijaolewa.
Lakini wewe tayari umeolewa.
Huwezi kuvunja ndoa ya sasa kwa sababu
ya uhusiano ambao bado haupo.
Nimejifunza hili kutoka kwako.
Dada, niahidi kuwa kuanzia leo, kamwe hautamkaripia shemeji tena.
Usimdhihaki.
Niahidi.
Vipi kuhusu tatizo lako, Sukanya?
Vipi kuhusu uchungu ambao familia yetu itapitia
ndoa yako ikifutiliwa mbali?
Nini basi, dada? Sitaolewa.
Nakubali kuwa utakuwa uchungu mwingi
ndoa ikibatilishwa,
lakini kuvunjika kwa uhusiano kati
yako na shemeji kutaleta maumivu makuu.
Kuna watu wengi wenye uhusiano wa karibu na shemeji ambao hawakupendi.
Shemeji akikasirika, itakuwa
nafasi kubwa sana kwao.
Watalipiza kisasi dhidi yako, dada.
Watakucheka.
Watasababisha hali fulani ili uwe taabani.
Dada, sitaki ujitie kwenye taabu yoyote.
Dada, niahidi kuwa kamwe hutaleta
vurugu yoyote katika familia yako kwa sababu yangu.
Niahidi, dada.
Sitaweza kustahimili, dada.
Sijui mipango ya kudra.
Nilitamani uolewe vizuri.
Hufai kupita mateso ya hatima ya ndoa yangu.
Sijui kwa nini...
Mungu ametujalia maisha yanayofanana.
Kwa nini?
Mnaruhusiwa kuondoka.
Wifi.
Usiniambie kuwa nilielewa vibaya.
Kwa sababu najua nililosikia lilikuwa kweli.
Tafadhali wifi nisamehe.
Naomba Mungu anisamehe kwa hili kosa.
Mbona usiniunge mkono mbele ya mfalme?
Kama ningekuunga mkono ...
...ningempoteza mume wangu milele.
Maisha yake yangekuwa hatarini.
Lakini sitaki kuwa mwongo tena, wifi.
Nakubali lile Sharifuddin alifanya halikuwa sahihi.
Lakini angali mume wangu
kama vile kakangu ni mumeo.
Nilisema uongo ili kuokoa ndoa yangu.
Okoa ndoa yako tafadhali.
Usizozane na kaka.
Natumai utanisamehe kwa uongo wangu.
Wifi, jamani
usimwambie kaka kuhusu hili suala tafadhali.
Sitaki familia yako isambaratike.
Lakini nisipomwambia mfalme ukweli,
maisha ya baadaye ya dadangu yamo hatarini.
Amekuwa akiteseka sana hivi majuzi.
Asipoolewa na mwana mfalme, Vajendra,
hataolewa milele.
Niko katika hali tatanishi.
Nikijali kuhusu familia ya wifi wangu,
ndoa ya dadangu itafutiliwa mbali.
Nikijali kuhusu maisha ya Sukanya,
basi maisha yako yatajaa huzuni.
Sina suluhu ya hili tatizo.
Nilidanganya na kupelekea uhusiano kubuniwa.
Nilikana hapa na kufanya uhusiano kuvunjika.
Ala!
Lakini nikikuunga mkono nitapoteza msaada wa mume wangu.
Maisha yake yangekuwa hatarini.
Utafanya nini sasa?
Ningependa kuongea nawe peke yako.
Ninaondoka.
Ni nini kimekuleta hapa?
Nimekuja kukwambia kuwa ungali mwanafunzi
katika mchezo wa maisha.
Ili kudhibitisha kuwa Sharifuddin alifanya kosa,
ulimchagua mkewe, Bakshi Bano?
Ulifikiri nini?
Bakshi Bano ni mtu wa familia ya Mughal.
Yeye sio Malkia Jodha.
Fahamu jambo moja siku zote, malkia.
Wake za watu wa familia ya Mughal hawawezi kuwasaliti waume zao.
Kwa sababu kila mke wa mtu wa Mughal anampenda mumewe sana.
Lakini hakuna umuhimu wa kukwambia haya yote.
Kwa sababu katu hutaelewa.
Ulijaribu kunisaliti kwa mfalme hapo awali.
Lakini hukufanikiwa katika hilo.
Je, unakumbuka?
Lakini nina fahari...
Namuonea huyu mwanangu fahari.
Watu wanaweza kusema chochote wanachotaka kusema.
Lakini kamwe hatamshuku shangazi yake.
Sasa aliyeumwa na nyoka huogopa akiona gamba lake.
Lakini nadhani hujausikia huu msemo.
Ndiyo sababu ulirudia kosa.
Lakini naomba nikwambie jambo.
Hili kosa ulilofanya,
nitahakikisha kuwa umeliwajibikia.
Tazama sasa ndoa ya dadako ina uwezekano mkuu wa kutofanyika.
Na wewe umeweka
uhusiano wako na mfalme hatarini.
Kweli, anayeenda kinyume na nguvu za mawimbi,
huzama kwenye maji, malkia.
Ungemuunga mfalme mkono wakati huu,
angekupenda.
Lakini umefeli machoni mwake, malkia Jodha.
Umekuja kuniambia hayo?
Hapana, hapana. Nimekuja tu kukwambia kuwa...
Jalal alipotwambia kuwa familia zima
inafaa kuja kwa harusi ya Sukanya nyumbani kwenu Amer,
nilikasirika na sikutaka kuja hapa.
Lakini sasa namshukuru mfalme kwa sababu
baada ya kuja hapa, nimeona
ukishindwa nyumbani kwenu.
Kuna jambo zuri limetokea kutokana na kuja Amer.
Heshima kwako.
Huu ndio uamuzi wako wa mwisho, Jalal?
Naam, mama.
Nitarudi Agra kwa hakika.
Jalal. Mfikirie Jodha pia.
Ni mmoja wa familia yetu.
Hata mimi nakubaliana nawe, malkia.
Lakini nisamehe kwa kusema hili,
lakini Malkia Jodha hawazi hivyo.
Hajali kuhusu majukumu
na heshima kwa mumewe.
Badala ya kumuunga mumewe mkono,
anamuunga Mfalme Achal Singh mkono.
Jodha hajamtetea yoyote, Maham.
Kama hivyo ndivyo, basi mbona alilalamika kumhusu Sharifuddin
kwa mfalme huku akitaja jina la Bakshi Bano?
Shangazi yuko sahihi, mama.
Alijaribu kumtumia dadangu kama ngao,
na kusema mabaya kumhusu shemeji yangu.
Jalal alikuwa amekuja kuhudhuria
harusi ya Sukanya, dadake Jodha kwa roho moja, malkia.
Alitafuta zawadi nyingi.
Alikuja na familia yake.
Lakini malkia Jodha alimpa nini kama malipo?
Aliipinga familia ile ile
ambamo ameolewa!
Malkia, Malkia Jodha anamshinikiza Jalal
kuipatiana ngome kwa familia ya Rajput.
Ningependa kuomba msamaha kwa kuingilia mazungumzo yenu.
Lakini nimekuja kuomba msamaha kwa lililotokea.
Mfalme, nimetambua kosa langu.
Hili sio kosa Jodha. Ni uhalifu.
Na hakuna malkia anayeweza kumpinga mfalme wake.
Malkia hafai kufanya hivyo.
Maham Anga, kubali.
Unalosema ndilo ukweli.
Ulikuja chumbani mwangu na kueleza kila kitu.
Nimetambua makosa yangu kwa sababu ya hilo.
Ni ukweli. Sasa Agra ndiyo familia yangu ya kwanza.
Sio Amer.
Ni jukumu langu kuunga familia yangu mkono.
Shangazi, mimi ni mdogo kwako.
Basi ningependa kukushukuru
kwa kunijulisha kuhusu makosa yangu.
Kamwe singependa mfalme kulipatiana jumba lake kwa Dhavalgarh.
Singeweza kuunga mkono
matakwa yasiyo na msingi yaliyotolewa kwa mume wangu.
Japo hayo matakwa yaliwekwa na familia ya Rajput.
Nakuomba msamaha.
Sharifuddin. Nakuomba msamaha wewe pia.
Nilisema kuwa ulifanya kosa.
Mfalme.
Nakuomba msamaha pia.
Kwa sababu yangu, Bakshi Bano alilazimika kufika mbele yako tena.
Na aliumia sana kwa sababu ya hilo.
Natumai familia yangu yote itanisamehe.
Ni kweli kwamba sikutaka harusi ya Sukanya kusimamishwa.
Lakini kama kwa sababu ya hilo mtu anasema chochote
dhidi ya familia yangu, mume wangu, shangazi yake,
na dhidi ya shemeji yake...
sitaweza kukubali hayo.
Ndiyo sababu nakuunga mkono katika kila uamuzi unaofanya,
kwa moyo wangu wote.
Na ningependa kukuomba
kuwa usishinikizwe na yeyote.
Haijalishi kitakachotokea kwa hali yoyote ile,
lakini usipatiane ngome yako kwa Achal Singh.
Hata msafara wa bwana harusi ukirudi kwa sababu hii.
Nina imani utampata
mwanamume mwingine anayemfaa dadangu Sukanya.
Sasa, kwanza, mimi ni mkewe mfalme.
Mimi ni binti ya Amer,baadaye.
Kujenga uhusiano mzuri, na kumshauri mfalme
ndilo jambo muhimu zaidi kwangu.
Adgah Khan!
Ningependa kukutana na Bharmal na Achal Singh kabla niondoke.
Unavyoamuru, mfalme.